## Pravilnik o izmjenama i dopunama Pravilnika o postupku homologacije motora s kompresijskim paljenjem i motora na plin namijenjenih za uporabu u vozilima te vozila opremljenih takvim motornima s obzirom na smanjenje emisije plinovitih onečišćivača i onečišćujućih čestica iz motora TPV 141 (izdanje 01)

### NN 74/2011 (1.7.2011.), Pravilnik o izmjenama i dopunama Pravilnika o postupku homologacije motora s kompresijskim paljenjem i motora na plin namijenjenih za uporabu u vozilima te vozila opremljenih takvim motornima s obzirom na smanjenje emisije plinovitih onečišćivača i onečišćujućih čestica iz motora TPV 141 (izdanje 01)

DRŽAVNI ZAVOD ZA MJERITELJSTVO

1580

Na temelju članka 275. stavak 3. Zakona o sigurnosti prometa na cestama (»Narodne novine« broj 67/08) ravnatelj Državnog zavoda za mjeriteljstvo donosi

PRAVILNIK

O IZMJENAMA I DOPUNAMA PRAVILNIKA O POSTUPKU HOMOLOGACIJE MOTORA S KOMPRESIJSKIM PALJENJEM I MOTORA NA PLIN NAMIJENJENIH ZA UPORABU U VOZILIMA TE VOZILA OPREMLJENIH TAKVIM MOTORIMA S OBZIROM NA SMANJENJE EMISIJE PLINOVITIH ONEČIŠĆIVAČA I ONEČIŠĆUJUĆIH ČESTICA IZ MOTORA TPV 141 (IZDANJE 01)(\*)[[1]](#footnote-29081-1)

Članak 1.

U Pravilniku o postupku homologacije motora s kompresijskim paljenjem i motora na plin namijenjenih za uporabu u vozilima te vozila opremljenih takvim motorima s obzirom na smanjenje emisije plinovitih onečišćivača i onečišćujućih čestica iz motora TPV 141 (izdanje 01) (»Narodne novine« br. 18/10, 58/11) članak 3. stavak (1) mijenja se i glasi

‘(1) U smislu ovoga Pravilnika pojedini pojmovi imaju sljedeće značenje:

– »vozilo« označava bilo koje motorno vozilo prema definiciji u članku 4. Pravilnika o EU homologaciji i pojedinačnom i odobravanju motornih vozila (izdanje 00) (»Narodne novine« br. 9/10) čija referentna masa prelazi 2 610 kg;

– »motor« označava izvor pogona vozila za koji se može dodijeliti homologacija kao zasebnoj tehničkoj jedinici prema definiciji u članku 4. Pravilnika o EU homologaciji i pojedinačnom i odobravanju motornih vozila (izdanje 00);

– »ekološki izrazito prihvatljivo vozilo (EEV – Enhanced Environmeentaly Friendly Vehicle)« označava vozilo koje pogoni motor koji zadovoljava dopuštene granične vrijednosti za emisiju utvrđene kao stupanj zahtjeva C u tablicama u točki 6.2.1. Priloga I.’

Članak 2.

U Prilogu I. točka 1. mijenja se i glasi:

‘1. Ovaj Pravilnik primjenjuje se na kontrolu plinovitih onečišćivača i onečišćujućih čestica, trajnost uređaja za kontrolu emisije, sukladnost u uporabi vozila/motora i sustave ugrađene dijagnostike (OBD) svih motornih vozila i za motore kako je navedeno u članku 3. stavku 1. ovoga Pravilnika, uz iznimku onih vozila kategorije M1, N1, N2 i M2 za koje je dodijeljena homologacija u skladu s Pravilnikom o postupku homologacije motornih vozila s obzirom na mjere za smanjenje onečišćenja emisijama iz motora TPV 102 (izdanje 01 (»Narodne novine« br. 6/11).

Za vozila s referentnom masom vozila ispod 2610 kg, homologacije se mogu i dalje dodjeljivati prema ovom Pravilniku za nove tipova vozila kategorije N1 razreda II i III i kategorije N2 do 1. listopada 2011. te proširenja prije dodijeljenih homologacija za vozila kategorije N1 razreda I i kategorije M2 do 1. siječnja 2012. i za vozila kategorije N1 razreda II i III i kategorije N2 do 1. listopada 2012.’

U točki 2.1. iza podtočke 58. »sustav nadzora kontrole emisije« dodaju se podtočke 59. i 60. koje glase:

‘»Referentna masa« označava masu vozila u voznome stanju umanjenu za jedinstvenu masu vozača od 75 kg i uvećanu za jedinstvenu masu od 100 kg.

»Masa vozila u voznome stanju« označava masu opisanu u točki 2.6. Priloga I. Pravilnika o EU homologaciji i pojedinačnom odobravanju motornih vozila (izdanje 00).’

Iza točke 4.4. dodaje se točka 4.5. koja glasi:

‘4.5 Na zahtjev proizvođača, homologacija tipa potpunog vozila koja je izdana u skladu s ovim Pravilnikom proširuje se na njegovo nepotpuno vozilo referentne mase manje od 2 610 kg ako proizvođač može dokazati da sve kombinacije nadogradnje, za koje se očekuje da se mogu ugraditi na nepotpuno vozilo, povećavaju referentnu masu vozila iznad 2 610 kg.’

U točki 6.2. sljedeći podstavci dodaju se nakon četvrtog podstavka:

‘Za motore na benzin, primjenjuju se postupci ispitivanja utvrđeni u Prilogu VII. Provedbenoga dodatka.

Za Dieselove motore, primjenjuju se postupci ispitivanja za zacrnjenje dimljenja utvrđeni u Prilogu VI. Provedbenog dodatka.’

Članak 3.

U Prilogu II. Dodatku 1. iza točke 8.3.2. dodaju se sljedeće točke 8.4., 8.4.1., 8.4.1.1. i 8.4.1.2. koje glase:

‘8.4. Značajke motora (za mjerenje zacrnjenja dimljenja)

8.4.1. Snaga u šest mjernih točaka određenih u točci 2. Priloga 4. UN/ECE Pravilnika br. 24

8.4.1.1. Snaga motora izmjerena na ispitnom stolu:

8.4.1.2. Snaga izmjerena na kotačima vozila:

|  |  |
| --- | --- |
| Brzina vrtnje motora (m-1) | Izmjerena snaga (kW) |
| 1.................................................. | .................................................... |
| 2.................................................. | .................................................... |
| 3.................................................. | .................................................... |
| 4.................................................. | .................................................... |
| 5.................................................. | .................................................... |
| 6.................................................. | ..................................................... |

Iza Dodatka 5. dodaje se Dodatak 6. koji glasi:

‘Dodatak 6

Informacije potrebne za provođenje tehničkih pregleda

A. Mjerenje emisija ugljičnog monoksida\*[[2]](#footnote-29081-2)

3.2.1.6. Uobičajena brzina vrtnje motora na praznom hodu (s dopuštenim odstupanjima)... m-1

3.2.1.6.1. Povišena brzina vrtnje motora na praznom hodu (s dopuštenim odstupanjima)... m-1

3.2.1.7. Obujamski sadržaj ugljičnog monoksida u ispušnom plinu pri radu motora u praznom hodu\*\*[[3]](#footnote-29081-3)........ %, prema podacima proizvođača (samo za motore s vanjskim izvorom paljenja)

B. Mjerenje zacrnjenja dimljenja

3.2.13. Mjesto oznake simbola apsorpcijskoga koeficijenta (samo motori s kompresijskim paljenjem:

4. PRIJENOSNIK SNAGE (v)

4.3. Moment inercije zamašnjaka motora:

4.3.1. Dodatni moment inercije bez uključenog prijenosa:

Članak 4.

U Prilogu III. Dodatku 1. točka 2.7.4. mijenja se i glasi:

‘2.7.4. Uzorkovanje čestica

Za cjelokupni postupak ispitivanja koristi se jedan filtar. Modalni težinski faktori utvrđeni postupkom s obzirom na ciklus ispitivanja uzimaju se u obzir uzimanjem uzorka razmjernog ispušnom masenom protoku tijekom svakog pojedinog moda u ispitnom ciklusu. To se može postići prilagođavanjem protoka uzorka, vremena uzorkovanja, i/ili omjera razrjeđivanja sukladno tome, tako da bude zadovoljen kriterij glede učinkovitih težinskih faktora iz točke 6.6.

Vrijeme uzorkovanja po načinu rada mora trajati najmanje 4 sekunde po 0,01 težinskog faktora. Uzorkovanje se mora provesti što je moguće kasnije unutar svakog moda. Uzorkovanje čestica treba završiti najkasnije 5 sekundi prije kraja svakog moda’.

Iza točke 6.4 dodaju se točke 6.5. i 6.6. koje glase:

‘6.5. Izračunavanje specifične emisije

Emisija čestica mora se izračunati na sljedeći način:

![](dodatni/415810.jpg)

6.6. Efektivni težinski faktor

Efektivni težinski faktor Wfei se za svaki mod mora se izračunati kako slijedi:

![](dodatni/415811.jpg)

Vrijednost efektivnoga težinskog faktora mora biti u području ± 0,003 (± 0,005 za prazni hod) težinskih faktora iz točke 2.7.1. ovoga Dodatka.’

Članak 5.

U Priloga VI. Dodatku 1. iza točke 1.4.3. dodaju se sljedeće točke:

‘1.5. Rezultati ispitivanja emisija iz kućišta koljenastog vratila:

1.6. Rezultati ispitivanja emisija ugljičnog monoksida

|  |  |  |  |  |
| --- | --- | --- | --- | --- |
| Ispitivanje | Vrijednost CO (% vol) | Lambda(1) | Brzina vrtnje motora  (min-1) | Temperatura motornoga ulja (°C) |
| Ispitivanje pri niskoj brzini vrtne na praznom hodu |  | Nije potrebno |  |  |
| Ispitivanje pri povišenoj brzini vrtne na praznom hodu |  |  |  |  |
| (1) Formula za lambda: Dodatak 1. Priloga IV. | | | | |

1.7. Rezultati ispitivanja zacrnjenja dimljenja

1.7.1. Pri ustaljenim brzinama vrtnje:

|  |  |  |  |
| --- | --- | --- | --- |
| Brzina vrtnje motora (min-1) | Nazivni protok G (litri/sekunda) | Granične vrijednosti apsorpcije (m-1) | Izmjerene vrijednosti apsorpcije (m-1) |
| 1......................... | ........................ | ........................ | ........................ |
| 2......................... | ........................ | ........................ | ........................ |
| 3......................... | ........................ | ........................ | ........................ |
| 4......................... | ........................ | ........................ | ........................ |
| 5......................... | ........................ | ........................ | ........................ |
| 6.......................... | ........................ | ........................ | ........................ |

1.7.2. Ispitivanja pri slobodnom ubrzavanju

1.7.2.1. Ispitivanje motora u skladu s točkom 4.3 Priloga VI. Provedbenoga dodatka

|  |  |  |  |
| --- | --- | --- | --- |
| Postotak najvećega broja o/min | Postotak najvećega zakretnog momenta pri navedenoj brzini vrtnje m-1 | Izmjerena vrijednost apsorpcije  m-1 | Ispravljena vrijednost apsorpcije  m-1 |
| ........................ | ........................ | ........................ | ........................ |
| ........................ | ........................ | ........................ | ........................ |
| ........................ | ........................ | ........................ | ........................ |
| ........................ | ........................ | ........................ | ........................ |
| ........................ | ........................ | ........................ | ........................ |
| ........................ | ........................ | ........................ | ........................ |

1.7.2.2. Pri slobodnom ubrzavanju

1.7.2.2.1. Izmjerena vrijednost apsorpcijskoga koeficijenta: m-1

1.7.2.2.2. Ispravljena vrijednost apsorpcijskoga koeficijenta: m-1

1.7.2.2.3. Mjesto oznake apsorpcijskoga koeficijenta na vozilu:

1.7.2.3. Ispitivanje vozila u skladu s točkom 3. Priloga VI. Provedbenoga dodatka

1.7.2.3.1. Ispravljena vrijednost apsorpcije: m-1

1.7.2.3.2. Početna brzina vrtnje: o/min

1.7.3. Utvrđena neto najveća snaga kW pri o/min

1.7.4. Oznaka i tip uređaja za mjerenje zacrnjenja:

1.7.5. Bitne značajke tipa motora

1.7.5.1. Način rada motora: četverotaktni/dvotaktni\*

1.7.5.2. Broj i raspored cilindara:

1.7.5.3. Radni obujam: cm3

1.7.5.4. Napajanje gorivom: izravno ubrizgavanje/neizravno ubrizgavanje\*[[4]](#footnote-29081-4)

1.7.5.5. Prednabijanje: DA/NE\*

Članak 6.

U Provedbenom dodatku u Prilogu V. u točki 1. tekst druge alineje mijenja se i glasi:

‘2. dio: broj Direktive – 2005/55/EZ’.

Članak 7.

U Provedbenom dodatku iza Priloga V. dodaju se prilozi VI. i VII. koji glase:

‘PRILOG VI.

Mjerenje zacrnjenja dimljenja

1. UVOD

Ovim se Dodatkom propisuju zahtjevi za mjerenje zacrnjenja ispušnih emisija iz motora s kompresijskim paljenjem.

2. OZNAKA ISPRAVLJENOGA KOEFICIJENTA APSORPCIJE

2.1. Oznaka ispravljenoga koeficijenta apsorpcije mora se postaviti na svako vozilo koje je sukladno s homologiranim tipom vozila na koji se primjenjuje ovo ispitivanje. Simbol je u obliku kvadrat u kojem se nalazi broj koji prikazuje vrijednost ispravljenoga koeficijenta apsorpcije, izraženu u m-1, dobivenoga u trenutku homologacije tijekom ispitivanja pri slobodnom ubrzavanju. Ta metoda ispitivanja opisana je u točci 4.

2.2. Oznaka mora biti jasno čitljiva i neizbrisiva. Mora se postaviti na vidljivo i lako dostupno mjesto čiji položaj mora biti određen Dopuni certifikata o homologaciji koji je prikazan u Prilogu VI. ovoga Pravilnika.

2.3. Slika 1. prikazuje primjer te oznake.

Slika 1.

![](dodatni/415812.jpg)

Gornja oznaka pokazuje da je ispravljeni apsorpcijski koeficijent 1,30 m-1.

3. SPECIFIKACIJE I ISPITIVANJA

3.1. Specifikacije i ispitivanja su određeni u Dijelu III. UN/ECE Pravilnika br. 24\*\*, uz iznimke opisane u točci 3.2.

3.2. Pozivanje na Prilog 2. u točki 24.1. UN/ECE Pravilnika br. 24 smatra se kao pozivanje na Prilog VI. ovoga Pravilnika.

4. TEHNIČKI ZAHTJEVI

4.1. Tehnički zahtjevi su određeni prilozima 4., 5., 7., 8., 9. i 10. UN/ECE Pravilnika br. 24, uz iznimke navedene u točkama 4.2., 4.3. i 4.4.

4.2. Ispitivanje pri ustaljenim brzinama vrtnje na krivulji punog opterećenja

4.2.1 Pozivanje na Prilog I. u točci 3.1 Priloga 4. UN/ECE Pravilnika br. 24 smatra se kao pozivanje na Prilogu II. ovoga Pravilnika.

4.2.2 Referentno gorivo koje je specificirano u točci 3.2 Priloga 4. UN/ECE Pravilnika br. 24 smatra se kao pozivanje na referentno gorivo u Prilogu IV. ovoga Pravilnika koje odgovara za granične vrijednosti emisija prema kojima je tip vozila/motora homologiran.

4.3. Ispitivanje pri slobodnom ubrzavanju

4.3.1. Pozivanje na tablicu 2. Priloga 2. u točci 2.2 Priloga 5. UN/ECE Pravilnika br. 24 smatra se kao pozivanje na tablicu iz točke 1.7.2.1 u Prilogu IV. ovoga Pravilnika.

4.3.2. Pozivanje na točku 7.3 Priloga 1. u točci 2.3 Priloga 5. UN/ECE Pravilnika br. 24 smatra se kao pozivanje na točku 4. Dodatka 6. Priloga II. ovoga Pravilnika.

4.4. »ECE« metoda mjerenja netosnage motora s kompresijskim paljenjem

4.4.1. Pozivanje u točci 7. Priloga 10. UN/ECE Pravilnika br. 24 na Dodatak toga Priloga smatra se kao pozivanje na Prilog II. ovoga Pravilnika.

4.4.2. Pozivanja u točkama 7. i 8. Priloga 10. UN/ECE Pravilnika br. 24 na Prilog I. smatraju se kao pozivanja na Prilog II. ovoga Pravilnika.

PRILOG VII.

Zahtjevi za homologaciju motora s vanjskim izvorom paljenja na benzin

DIO 1.

Ispitivanje emisije ugljičnog dioksida

1. UVOD

1.1 Ovim se dijelom propisuju postupak ispitivanja, mjerenjem emisija ugljičnog dioksida pri brzinama vrtnje na praznom hodu (uobičajenima i povišenima).

1.2. Pri uobičajenoj brzini vrtnje motora na praznom hodu, najveći dopušteni sadržaj ugljičnoga monoksida u ispušnim plinovima je onaj koji je naveo proizvođač vozila. Osim toga, najveći sadržaj CO obujamski ne smije prelaziti 0,3 % vol. Na povišenoj brzini vrtnje na praznom hodu, najveći sadržaj ugljičnog dioksida obujamski u ispušnim plinovima ne smije prelaziti 0,2 % vol. pri brzini vrtnje motora najmanje 2 000 min-1 i lambda vrijednosti 1 ± 0,03 u skladu s tehničkim podatcima proizvođača.

2. OPĆI ZAHTJEVI

2.1. Opći zahtjevi su određeni u točkama 5.3.7.1. do 5.3.7.4 UN/ECE Pravilnika br. 83.

2.2. Proizvođač ispunjava tablica navedenu u Prilogu VI. ovoga Pravilnika na osnovi zahtijeva utvrđenih u točci 2.1.

2.3. Proizvođač potvrđuje točnost lambda vrijednosti koja je zabilježena u trenutku homologacije u točci 2.1 kao vrijednost koja je reprezentativna za vozila proizvedena u razdoblju od 24 mjeseca od dana kad je tehnička služba dodijelila homologaciju. Ocjena se provodi na temelju pregleda i studija proizvedenih vozila.

3. TEHNIČKI ZAHTJEVI

3.1. Tehnički zahtjevi su određeni u Prilogu 5 UN/ECE Pravilnika br. 83, uz iznimke opisane u točci 3.2.

3.2. Pozivanje na referentna goriva specificirana u točci 2.1. Priloga 5 UN/ECE Pravilnika br. 83 smatra se kao pozivanje na odgovarajuće specifikacije referentnih goriva iz Priloga IX. Pravilnika TPV 102.01.

DIO 2.

Provjera emisija plinova iz kućišta koljenastog vratila

1. UVOD

1.1. Ovim se dijelom propisuje postupak za provjeru emisija plinova iz kućišta koljenastog vratila.

1.2 Pri ispitivanju u skladu s ovim Dijelom, sustav prozračivanja kućišta koljenastog vratila ne smije dopuštati nikakvo ispuštanje plinova iz kućišta koljenastog vratila u atmosferu.

2. OPĆI ZAHTJEVI

2.1. Opći zahtjevi za provođenje ispitivanja određeni su u točci 2. Priloga 6. UN/ECE Pravilnika br. 83.

3. TEHNIČKI ZAHTJEVI

3.1. Tehnički zahtjevi su određeni u točkama 3. do 6. Priloga 6. UN/ECE Pravilnika br. 83.’

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-02/14

Urbroj: 558-04-02-02/1-11-7

Zagreb, 21. lipnja 2011.

Ravnatelj
dr. sc. Krešimir Buntak, v. r.

[[1](#footnote-29081-1-backlink)](\*) Pravilnik preuzima sadržaj Direktive Komisije 2008/74/EZ od 18. srpnja 2008. kojom se, vezano za homologaciju motornih vozila s obzirom na emisije iz lakih putničkih i gospodarskih vozila (Euro 5 i Euro 6) i pristup informacijama za popravak i održavanje, mijenja Direktiva 2005/55/EZ Europskog parlamenta i Vijeća i Direktiva 2005/78/EZ.

[[2](#footnote-29081-2-backlink)]\* Brojčane oznake u opisnom dokumentu u skladu su s brojčanim oznakama u Pravilniku o EU homologaciji i pojedinačnom odobravanju motornih vozila (izdanje 00).

[[3](#footnote-29081-3-backlink)]\*\* Navesti dopušteno odstupanje.’

[[4](#footnote-29081-4-backlink)]\* Precrtati što se ne primjenjuje (postoje slučajevi u kojima ne treba ništa prekrižiti kad je primjenjivo više stavki).’

Pravilnik, NN 74/2011-1580